ત્યારબાદ ઠાકોરજીની આરતિ ઉતાર્યા બાદ સોનાની સાવરણીથી વાળી (પહિંદ વિધિ) પુરાણી બાલકૃષ્ણદાસજી સ્વામીએ તથા પુરાણી ભકિતપ્રકાશદાસ સ્વામીએ તથા શિક્ષણ પ્રધાન ભૂપેદ્રસિંહજી ચુડાસમાએ રથનું દોરડું ખેેંચી પ્રસ્થાન કરાવ્યું હતું. રથની વ્યવસ્થા માટે ૧૧૦૦ સ્વયં સેવકો રાખવામાં આવ્યા હતા. મેમનગર ગુરુકુલની રાસ મંડળી, શરણાઇ વાદકો, વિવિધ નયન રમ્ય ફલોટ, કળશધારી બહેનો, સંતવૃદના ચાર રથો, ગુરુકુલના પ્રણેતા શાસ્ત્રીજી મહારાજનો રથ વગેરે ૨૨ રથો જોડાયા હતા. ઠેર ઠેર ઠાકોરજીના રથને બહેનો તથા અન્ય ભાવિકો ભકિતભાવથી આરતી ઉતારી પૂજન અર્ચન કરતા હતા.